CELEX: 32018R0082
Language: sl
Date: 2018-01-19 00:00:00
Title: Izvedbena uredba Komisije (EU) 2018/82 z dne 19. januarja 2018 o popravku Uredbe (ES) št. 891/2009 o odprtju in upravljanju nekaterih tarifnih kvot Skupnosti v sektorju sladkorja

20.1.2018   
            
            
               SL
            
            
               Uradni list Evropske unije
            
            
               L 16/4
            
         IZVEDBENA UREDBA KOMISIJE (EU) 2018/82
   z dne 19. januarja 2018
   o popravku Uredbe (ES) št. 891/2009 o odprtju in upravljanju nekaterih tarifnih kvot Skupnosti v sektorju sladkorja
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 187 Uredbe,
   ob upoštevanju naslednjega:
   
               (1)
            
            
               Z Izvedbeno uredbo Komisije (EU) 2017/1085 (2) je bil spremenjen del I Priloge I k Uredbi (ES) št. 891/2009 (3) v skladu s Sporazumom v obliki izmenjave pisem med Evropsko unijo in Federativno republiko Brazilijo v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamu ugodnosti Republike Hrvaške v okviru njenega pristopa k Evropski uniji (4) (v nadaljnjem besedilu: Sporazum), s čimer so se povečale dodeljene količine za Brazilijo. Za tržno leto 2016/2017 dodatne dodeljene količine znašajo 19 500 ton, za tržna leta od 2017/2018 do 2022/2023 pa 78 000 ton. Za tržno leto 2023/2024 dodatna dodeljena količina znaša 58 500 ton. Dodatna dodeljena količina se upravlja pod dvema novima zaporednima številkama 09.4329 in 09.4330, ki imata različno stopnjo v okviru kvote v primerjavi s predhodno dodeljeno količino z zaporedno številko 09.4318 za poreklo iz Brazilije.
            
         
               (2)
            
            
               Po pomoti novi zaporedni številki in stopnji v okviru kvote za Brazilijo niso bile dodane v normativni del Uredbe (ES) št. 891/2009, čeprav mora ves sladkor iz navedene kvote izpolnjevati enake pogoje, zlasti v zvezi z zahtevki za uvozna dovoljenja in potrdila o poreklu. Zato je treba navedene napake popraviti in v normativni del Uredbe (ES) št. 891/2009 vključiti novi zaporedni številki in stopnji v okviru kvote.
            
         
               (3)
            
            
               Uredbo (ES) št. 891/2009 bi bilo zato treba ustrezno popraviti.
            
         
               (4)
            
            
               Zaradi pravne varnosti glede pravic in obveznosti za vse operaterje v zvezi s povečanjem dodeljenih količin za Brazilijo od njegove uvedbe bi se morala ta uredba uporabljati retroaktivno od datuma začetka veljavnosti Sporazuma.
            
         
               (5)
            
            
               Ukrepi iz te uredbe so v skladu z mnenjem Odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Uredba (ES) št. 891/2009 se popravi:
   
               (1)
            
            
               v členu 6 se točka (a) nadomesti z naslednjim:
               
                           „(a)
                        
                        
                           v polju 8 državo porekla.
                           Za sladkor iz koncesij CXL z zaporednimi številkami 09.4317, 09.4318, 09.4319, 09.4321, 09.4329 in 09.4330 ter za balkanski sladkor se prekriža beseda „da“ v polju 8. Ta dovoljenja zavezujejo k uvozu iz navedene države;“
                        
                     
         
               (2)
            
            
               v členu 7 se odstavek 3 nadomesti z naslednjim:
               „3.   Za sladkor iz koncesij CXL z zaporednimi številkami 09.4317, 09.4318, 09.4319, 09.4320, 09.4329 in 09.4330 se zahtevku za uvozno dovoljenje priloži zaveza vlagatelja, da bo prečistil količine zadevnega sladkorja pred koncem tretjega meseca, ki sledi mesecu, v katerem se izteče veljavnost zadevnega uvoznega dovoljenja.“;
            
         
               (3)
            
            
               člen 10 se nadomesti z naslednjim:
               „Člen 10
               Sprostitev v prosti promet
               Za sprostitev kvot sladkorja iz koncesij CXL z zaporednimi številkami 09.4317, 09.4318, 09.4319, 09.4321, 09.4329 in 09.4330 v prosti promet je treba predložiti potrdilo o poreklu, ki ga izda pristojni organ zadevne tretje države v skladu s členi od 55 do 65 Uredbe (EGS) št. 2454/93.
               Za sladkor iz koncesij CXL z zaporednimi številkami 09.4317, 09.4318, 09.4319, 09.4320, 09.4329 in 09.4330 velja, da če polarizacija uvoženega surovega sladkorja odstopa od 96 stopinj, se dajatev 98 EUR oziroma 11 EUR oziroma 54 EUR na tono poviša ali zniža, kot je primerno, za 0,14 % na desetino stopinje ugotovljene razlike.“
            
         Člen 2
   Ta uredba začne veljati tretji dan po objavi v Uradnem listu Evropske unije.
   Uporablja se od 1. julija 2017.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. januarja 2018
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 347, 20.12.2013, str. 671.
   
      (2)  Izvedbena uredba Komisije (EU) 2017/1085 z dne 19. junija 2017 o spremembi Uredbe (ES) št. 891/2009 o odprtju in upravljanju nekaterih tarifnih kvot Skupnosti v sektorju sladkorja (UL L 156, 20.6.2017, str. 19).
   
      (3)  Uredba Komisije (ES) št. 891/2009 z dne 25. septembra 2009 o odprtju in upravljanju nekaterih tarifnih kvot Skupnosti v sektorju sladkorja (UL L 254, 26.9.2009, str. 82).
   
      (4)  UL L 108, 26.4.2017, str. 3.